ประกาศคณะกรรมการการเลือกตั้งประกาศคณะกรรมการการเลือกตั้งเรื่องวิธีการยื่นคำขอลงทะเบียนใช้สิทธิลงคะแนนออกเสียงประชามตินอกเขตจังหวัดทางอินเทอร์เน็ตพ.ศ. ๒๕๕๙[๑] โดยที่เป็นการสมควรกำหนดให้มีการลงทะเบียนขอใช้สิทธิลงคะแนนออกเสียงประชามตินอกเขตจังหวัดทางอินเทอร์เน็ตเพื่อเป็นการอำนวยความสะดวกแก่ผู้มีสิทธิออกเสียงที่ประสงค์จะใช้สิทธิออกเสียงนอกเขตจังหวัดอาศัยอำนาจตามความในมาตรา๕ และมาตรา ๔๒ แห่งพระราชบัญญัติว่าด้วยการออกเสียงประชามติร่างรัฐธรรมนูญ พ.ศ.๒๕๕๙ และข้อ ๑๐๙ วรรคสาม ของระเบียบคณะกรรมการการเลือกตั้ง ว่าด้วยหลักเกณฑ์และวิธีการออกเสียงประชามติพ.ศ. ๒๕๕๙ ประกอบมติคณะกรรมการการเลือกตั้ง ในการประชุมครั้งที่ ๑๘/๒๕๕๙เมื่อวันที่ ๒๗ เมษายน ๒๕๕๙ คณะกรรมการการเลือกตั้ง จึงกำหนดวิธีการยื่นคำขอลงทะเบียนใช้สิทธิลงคะแนนออกเสียงประชามตินอกเขตจังหวัดทางอินเทอร์เน็ตดังนี้ข้อ๑ ผู้ลงทะเบียนใช้สิทธิออกเสียงนอกเขตจังหวัดต้องเป็นผู้มีสิทธิออกเสียงตามมาตรา๒๕ และไม่มีลักษณะต้องห้ามมิให้ใช้สิทธิออกเสียงตามมาตรา ๒๖แห่งพระราชบัญญัติว่าด้วยการออกเสียงประชามติร่างรัฐธรรมนูญ พ.ศ. ๒๕๕๙และผู้ขอลงทะเบียนต้องมีคุณสมบัติ ดังนี้(๑)ผู้มีสิทธิออกเสียงซึ่งอยู่นอกเขตออกเสียงที่ตนมีชื่ออยู่ในทะเบียนบ้าน หรือ(๒)ผู้มีสิทธิออกเสียงที่มีชื่ออยู่ในทะเบียนบ้านในเขตออกเสียงเป็นเวลาน้อยกว่า ๙๐วันนับถึงวันออกเสียงข้อ๒ ยื่นคำขอผ่านช่องทางอินเทอร์เน็ตให้ผู้มีสิทธิออกเสียงดำเนินการยื่นคำขอลงทะเบียนด้วยตนเองทางเว็บไซต์ โดยให้บันทึกข้อมูลเลขประจำตัวประชาชนชื่อตัว ชื่อสกุล วันเดือนปีเกิด หมายเลขหลังบัตรประจำตัวประชาชน เลขรหัสประจำบ้าน(๑๑ หลัก) เขตจังหวัด และสถานที่ที่ประสงค์จะใช้สิทธิออกเสียงนอกเขตจังหวัดโดยมีวิธีการลงทะเบียน ดังนี้(๑)เข้าสู่ระบบ บันทึกเลขประจำตัวประชาชน ชื่อตัว ชื่อสกุล วันเดือนปีเกิดหมายเลขหลังบัตรประจำตัวประชาชน เลขรหัสประจำบ้าน (๑๑ หลัก) เขตจังหวัดและสถานที่ที่ประสงค์ไปใช้สิทธิออกเสียงนอกเขตจังหวัดเมื่อกรอกข้อมูลดังกล่าวถูกต้องครบถ้วนแล้วให้เลือกลงทะเบียนขอใช้สิทธิออกเสียง(๒)เมื่อเลือกลงทะเบียนขอใช้สิทธิเรียบร้อยแล้วให้ตรวจสอบข้อมูลที่ปรากฏว่าถูกต้องหรือไม่ กรณีผู้ที่เคยลงทะเบียนแล้วถ้ามีความประสงค์จะขอเปลี่ยนแปลงการลงทะเบียนให้ระบุสถานที่ที่ประสงค์จะไปใช้สิทธิออกเสียงหรือถ้าประสงค์จะขอยกเลิกการลงทะเบียนให้เลือกขอยกเลิกการลงทะเบียนแล้วจึงเลือกบันทึกข้อมูล(๓)เข้าสู่หน้าการยืนยันการบันทึกข้อมูลให้ตรวจสอบว่าข้อมูลที่ปรากฏอยู่นั้นถูกต้องหรือไม่ หากถูกต้องครบถ้วนแล้วให้เลือกยืนยันการบันทึกข้อมูลหรือถ้าประสงค์จะกลับไปแก้ไขข้อมูลให้เลือกกลับไปแก้ไขข้อมูลข้อ๓ เมื่อมีผู้ลงทะเบียนตามข้อ ๒ให้ผู้อำนวยการการเลือกตั้งประจำจังหวัดที่ผู้ลงทะเบียนมีชื่ออยู่ในทะเบียนบ้านเป็นเวลาติดต่อกันไม่น้อยกว่า๙๐ วัน จัดทำหนังสือแจ้งเจ้าบ้านที่มีผู้ลงทะเบียนตามแบบ อ.ส. ๑๗/อเพื่อจัดส่งให้เจ้าบ้านภายในวันทำการนั้นข้อ๔ เมื่อเจ้าบ้านได้รับแจ้งตามข้อ ๓แล้ว ให้ตรวจสอบว่าผู้ลงทะเบียนเป็นผู้มีชื่ออยู่ในทะเบียนบ้านของตนหรือไม่หากใช่ให้ตรวจสอบว่าผู้มีชื่อดังกล่าวได้ยื่นคำขอลงทะเบียนขอใช้สิทธิออกเสียงนอกเขตจังหวัดหรือไม่ถ้าใช่ให้ตอบยืนยันการลงทะเบียนแก่ผู้อำนวยการการเลือกตั้งประจำจังหวัดตามแบบ อ.ส.๑๗/อ ภายใน ๗ วัน นับแต่วันที่ได้รับแจ้งหากไม่ใช่ให้แจ้งแก่ผู้อำนวยการการเลือกตั้งประจำจังหวัดเช่นกันหากพ้นกำหนดระยะเวลาดังกล่าวให้ถือว่าเจ้าบ้านได้แจ้งตอบรับแล้วในกรณีที่เจ้าบ้านแจ้งว่าผู้มีชื่อในหนังสือแจ้งเจ้าบ้านตามแบบ อ.ส. ๑๗/อ ดังกล่าวไม่ได้ลงทะเบียน หรือเป็นผู้ไม่มีชื่ออยู่ในทะเบียนบ้านของตนให้ผู้อำนวยการการเลือกตั้งประจำจังหวัดแจ้งแก่นายทะเบียนอำเภอหรือนายทะเบียนท้องถิ่นเพื่อคัดชื่อผู้ลงทะเบียนดังกล่าวออกจากระบบการลงทะเบียนผู้มีสิทธิออกเสียงนอกเขตจังหวัดข้อ๕ ผู้มีสิทธิออกเสียงที่ได้ลงทะเบียนขอใช้สิทธิออกเสียงนอกเขตจังหวัดตามข้อ๒ แล้ว ประสงค์จะเปลี่ยนแปลงที่ออกเสียงหรือยกเลิกการลงทะเบียนให้ยื่นคำขอเปลี่ยนแปลงที่ออกเสียงหรือขอยกเลิกการลงทะเบียนโดยวิธีการและระยะเวลาให้เป็นไปตามประกาศคณะกรรมการการเลือกตั้ง เรื่อง กำหนดวันเวลา ยื่นคำขอลงทะเบียนใช้สิทธิลงคะแนนออกเสียงประชามตินอกเขตจังหวัด พ.ศ. ๒๕๕๙ประกาศ ณ วันที่ ๒๗เมษายน พ.ศ. ๒๕๕๙บุญส่ง น้อยโสภณกรรมการการเลือกตั้งทำหน้าที่แทนประธานกรรมการการเลือกตั้งปริยานุช/จัดทำ๒ พฤษภาคม ๒๕๕๙กัญฑรัตน์/ตรวจ๒ พฤษภาคม ๒๕๕๙[๑] ราชกิจจานุเบกษาเล่ม ๑๓๓/ตอนที่ ๓๗ ก/หน้า ๒/๒๘ เมษายน ๒๕๕๙